**Am pierdut vara la zaruri**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pierdut la zaruri vara

Toamna m-a ademenit...

am jucat seară de seară

şi pe stoluri care zboară,

şi pe verdele din frunze,

doar păianjenii din pânze,

c-am târziu m-au dojenit.

Am jucat, suflând norocul

zarului ce se învârte

şi-am primit zile mai scurte,

dimineţi fără de rouă,

zile triste-n care plouă,

m-am jucat cu focul...

Aşa, am pierdut la zaruri,

vara caldă, într-un joc;

toamna, cu mai mult noroc

şi mai sigură pe şansă,

mi-a lăsat zâmbetu-n transă,

ameţindu-mă cu daruri.